4. ΝΟΜΟΣ 1259 της 9/11 Απρ.1918 Περί διορισμού αρχειοφύλακος εν τοις Ειρηνοδικείοις Αθηνών και Θεσσαλονίκης. (Άρθρον μόνον.-Παρά τοις Ειρηνοδικείοις  Αθηνών και Θεσσαλονίκης δύναται να διορισθή  αρχειοφύλαξ, επί βαθμώ και μισθώ γραμματέως  Ειρηνοδικείου α΄ τάξεως, έργον έχων την φύλαξιν  του αρχείου, πλην του τρέχοντος και του  προηγουμένου έτους, την εξ αυτού έκδοσιν  αντιγράφων, απογράφων και πιστοποιητικών, και  Σελ. 234 παν άλλο τμήμα της υπηρεσίας του Ειρηνοδικείου, όπερ ήθελεν ανατεθή αυτώ δια πράξεως του συμβουλίου των Πρωτοδικών, προκαλουμένης υπό του Εισαγγελέως μετά γνωμοδότησιν του διευθύνοντος Ειρηνοδίκου. Εις την θέσιν του αρχειοφύλακος δύναται να μετατεθή γραμματεύς Ειρηνοδικείου ή διορίζεται ο έχων τα προσόντα γραμματέως Ειρηνοδικείου. Δια Β.Δ/τος κανονισθήσονται τα της εκτελέσεως του παρόντος νόμου). Βάσει του άνω νόμου εξεδόθη το Β.Δ. της 22/26 Μαΐου 1918 περί εκτελέσεως του ν.1259. Δια του άρθρ. 19 του ν.6236/1934 (6.Βε.3) ωρίσθη ότι ο ανωτέρω νόμος παύει ισχύων από της οπωσδήποτε χηρεύσεως της θέσεως των νυν υπηρετούντων αρχειοφυλάκων, πλην η διάταξις αύτη κατηργήθη υπό του άρθρ. 84 του κωδικοποιημένου Α.Ν. 128/1936 (6.Βε.10), χωρίς εκ τούτου να δύναται να συναχθή ότι ανεβίωσεν ή ισχύς του άνω ν.1259/1918. 